钦定古今图书集成/理学汇编/学行典/第118卷 > 朱子全书 > 《自新铭》元·吴澄
## 钦定古今图书集成/理学汇编/学行典/第118卷 > 朱子全书 > 《自新铭》元·吴澄

“齿本白，一朝不漱，其污已积；面本白，一旦不沬，其垢
已黑；体本白，一日不浴，其形已墨。齿虽污，漱之则即
无；面虽垢，沬之则即不；体虽墨，其形浴之则莹然如
玉洁且清。”是知齿本无污，其污也实是吾；面本无垢，
其垢也实自取；体本洁且清，其形之墨也实自成。齿
本白而我自污，谁之辜；面本白而我自垢，谁之咎？体
“本白而我自墨，谁之慝？”幸而一朝漱其齿，白者复尔；
一旦沬其面，白者复见；一日洁其体而浴，白者复如。
《玉盍》曰：“向也吾身，白者已尘，今焉澡雪，旧染维新，而
今而后，殆不可复。”士子守己当如女子；文人治身当
如武人。女子居室，必无一毫点污，介然自守如此，是
谓守己如女；武人杀敌，必须直前不顾，勇于自治，如
此是谓治身如武。“女不女”，《易》所谓“不有躬也。”“武不武”，
《传》所谓“我非夫”者，身之白者浑全而未坏，贵常以不
女之女为戒，身之白者既坏而求全，谨无若不武之
武人然。